Katie Piper skal bli mamma
Den britiske modellen og TV-verten som fikk livet snudd opp ned for om lag fem år siden strutter av glede når hun bekrefter overfor britiske Daily Mail at hun venter sitt første barn med sin nye kjæreste. - Jeg har alltid visst at jeg har ønsket meg barn, men det har vært øyeblikk etter det som har hendt meg der jeg har tenkt at dette aldri kom til skje. Jeg hadde aldri trodd at dette skulle bli en del av min fremtid, sier hun til avisen.Piper har fortalt åpent om hvordan hun ble mishandlet av eks-kjæresten, Daniel Lynch. Han slo henne, kuttet henne med et barberblad og truet med å henge henne med et belte. Senere fikk Lynch en kamerat til å kaste syre på henne på åpen gate. Både Lynch og kameraten ble dømt til livsvarig fengsel etter angrepet.Veien tilbake til livet har vært hard for Piper. Hun har gjennomgått hele 40 operasjoner for å rette på ansiktet etter syreangrepet, skriver Daily Mail. Men nå ser det ut til å gå bra med både henne og organisasjonen «The Katie Piper Foundation», som hun starte for å hjelpe andre voldsoffre. I en spalte i Sunday Mirror skriver Piper at hun er glad for at hun nå går gravid samtidig som TV-kjendisen Simon Cowell venter barn med Lauren Silverman. Cowell er en viktig støttespiller i organisasjonen hennes. - Det er skikkelig gøy at både Simon Cowell og jeg går gjennom det samme. Kanskje barna kommer til å bli lekekamerater en dag, skriver hun i spalten, melder Daily Mail.
Katie Piper (30) fikk hele verdens medlidenhet da hun ble vansiret med syre i 2008. Nå skal hun bli mor.